b'\n_START_ARTICLE_\nTavolara\n_START_PARAGRAPH_\nTavolara er en liten \xc3\xb8y p\xc3\xa5 nord\xc3\xb8stkysten av Sardinia. Dette kalksteinmassivet er 5 kilometer lang og en kilometer bred, med bratte klipper bortsett fra ved endene. Det h\xc3\xb8yeste punktet ligger 565 meter over havet. \xc3\x98ya beboelse best\xc3\xa5r bare av noen f\xc3\xa5 familier, og har en liten gravplass samt en sommerrestaurant. Vannet rundt \xc3\xb8ya er ypperlig egnet for apparatdykking._NEWLINE_Den n\xc3\xa6rmeste byen av betydning er Olbia, og den lille fiskelandsbyen Porto San Paolo ligger tvers over et lite stred. \xc3\x98yene Molara og Molarotto ligger i n\xc3\xa6rheten._NEWLINE_Det meste av \xc3\xb8yas befolkning valgte \xc3\xa5 flytte i 1962 da en radiopeilestasjon fra NATO ble bygd p\xc3\xa5 \xc3\xb8yas \xc3\xb8stre halvdel. Stasjonens antenner kan ses p\xc3\xa5 lang avstand og hele denne halvdelen av \xc3\xb8ya er begrenset til milit\xc3\xa6rt personell._NEWLINE_P\xc3\xa5 Tavolara finner man ogs\xc3\xa5 VLF-senderen ICV, som opererer med en frekvens p\xc3\xa5 20,27 kHz og 20,76 kHz og som brukes til \xc3\xa5 sende meldinger til ub\xc3\xa5ter. Den kan ogs\xc3\xa5 oppfattes (men ikke dekodes) av PC-er med en spiralantenne p\xc3\xa5 lydkortporten og en programvare for FFT-analyse._NEWLINE_\xc3\x98ya og vannet rundt er en del av naturreservatet Tavolara og Punta Coda Cavallo som ble opprettet 1997. Naturverntiltakene begrenser bruken av omr\xc3\xa5det for turisme. Et naturskapt fjellpilar p\xc3\xa5 \xc3\xb8yas kyst minner om en menneskeskikkelse og er kjent som \xe2\x80\x9dSteinvakten\xe2\x80\x9d eller \xe2\x80\x9dPavens Stein\xe2\x80\x9d. Andre steinformasjoner er \xe2\x80\x9dUlysses\xe2\x80\x99 Bue\xe2\x80\x9d og Grotta del Papa\xe2\x80\x9d.\n_START_SECTION_\nPlante- og dyreliv\n_START_PARAGRAPH_\nEn sjelden tornet knoppurt, Centaura horrida, er endemisk art kun utbredt i Tavolara og noen f\xc3\xa5 andre utkanter p\xc3\xa5 Sardinias nordkyst. I sin bok om Sardinias naturhistorie (1774) fortalte Francesco Cetti om store mengder rotter som bodde p\xc3\xa5 Tavolara, men dette var antakeligvis de siste gjenlevende av den n\xc3\xa5 helt utd\xc3\xb8dde sardinsk pipehare (Prolagus sardus). P\xc3\xa5 17-hundretallet p\xc3\xa5sto Sardisk l\xc3\xa6rdom at Tavolaras villgeiter hadde gulltenner. Geitehjordene ble flyttet til Sardinia da NATO-stasjonen ble bygd og det finnes ikke lenger geiter p\xc3\xa5 \xc3\xb8ya. Den kritisk utrydingstruede munkeselen hadde en fostringskoloni her til slutten av 1960-\xc3\xa5rene. Tavolara, hvor hummerindustrien tidligere sto sterkt, tiltrekker n\xc3\xa5 dykkere som \xc3\xb8nsker \xc3\xa5 se koraller, svamper, anemoner, tumlere og til og med noen f\xc3\xa5 individer av arten Pinna nobilis, en sjelden kjempemusling hvis byssusfibre tidligere ble brukt til \xc3\xa5 produsere sj\xc3\xb8silke for rikmannskl\xc3\xa6r.\n_START_SECTION_\nHistorie\n_START_PARAGRAPH_\n\xc3\x98ya var fra gammelt av kjent som Hermea. If\xc3\xb8lge tradisjonen d\xc3\xb8de Pave St. Pontian p\xc3\xa5 Tavolara etter sin abdikasjon og eksil i 235. Det er antakeligvis samme \xc3\xb8y som Tolar, som ble brukt av arabiske skip i 848-49 som base til angrep p\xc3\xa5 den n\xc3\xa6rtliggende kysten._NEWLINE_Tavolara var tidligere en av verdens minste konged\xc3\xb8mmer, men er n\xc3\xa5 en del av Italia, skj\xc3\xb8nt landet aldri ble formelt annektert._NEWLINE_I 1836 bes\xc3\xb8kte Kong Karl Albert av Sardinia \xc3\xb8ya og anerkjente Giuseppe Bertoleoni som en uavhengig suveren monark. Da han d\xc3\xb8de i 1840-\xc3\xa5rene, ble hans yngste s\xc3\xb8nn Kong Paolo I._NEWLINE_Tavolara ble ikke inkludert i italias samling, og Kong Paolo s\xc3\xb8kte aktivt og mottok anerkjennelse av Italia. Under hans styre startet den italienske regjering etableringen av et fyrt\xc3\xa5rn p\xc3\xa5 \xc3\xb8yas nord\xc3\xb8stkyst. Tavolaras suverenitet ble nok en gang i anerkjent 1903, da Viktor Emmanuel III av Italia skrev under p\xc3\xa5 en vennskapspakt med nasjonen._NEWLINE_Etter Paolos d\xc3\xb8d i 1886, og if\xc3\xb8lge hans \xc3\xb8nsker, ble \xc3\xb8ya til en republikk, med en president og et r\xc3\xa5d p\xc3\xa5 seks representanter valgt av folket, b\xc3\xa5de kvinner og menn. Dets tredje president ble valgt i 1896._NEWLINE_Men monarkiet ble likevel gjenintrodusert i 1899. Siden den tid har alle \xc3\xb8yas konger kommet fra Bertoleoni familien, anerkjent som herskere av Tavolara av Sardinias Konger. Dokumenter helt tilbake fra 1767 bekrefter av Tavolara aldri har v\xc3\xa6rt en del av Konged\xc3\xb8mmet Sardinia._NEWLINE_Landets tredje konge var Carlo I, som ble etterfulgt i 1928 av hans s\xc3\xb8nn Kong Paolo II. Men Paolo reiste ut av landet og utpekte Carlos s\xc3\xb8ster Mariangela som regent i hans frav\xc3\xa6r. Dronning Mariangela d\xc3\xb8de i 1934 og etterlot konged\xc3\xb8mmet til Italia. Men hennes nev\xc3\xb8 Paolo II gjorde enn\xc3\xa5 krav p\xc3\xa5 konged\xc3\xb8mmet og hersket fram til hans d\xc3\xb8d i 1962. Det \xc3\xa5ret ble markert av installasjonen av NATO-stasjonen som var en endelig markering p\xc3\xa5 slutten av Tavolaras suverenitet._NEWLINE_Den n\xc3\xa5v\xc3\xa6rende Kong Tonino av Tavolara er en italiensk borger kalt Tonino Bertoleoni, eier av restauranten \xe2\x80\x9dDa Tonino\xe2\x80\x9d. Politisk representeres \xc3\xb8yas utenriksinteresser av Prins Ernesto Geremia di Tavolara av La Spezia, som har skrevet en historie om \xc3\xb8ya._NEWLINE_Man finner Kong Paolos grav i \xc3\xb8yas lokale gravlund, prydet av en krone.'